CELEX: 62010CN0480
Language: sl
Date: 2010-10-05 00:00:00
Title: Zadeva C-480/10: Tožba, vložena 5. oktobra 2010 – Evropska komisija proti Kraljevini Švedski

4.12.2010   
            
            
               SL
            
            
               Uradni list Evropske unije
            
            
               C 328/24
            
         Tožba, vložena 5. oktobra 2010 – Evropska komisija proti Kraljevini Švedski
   (Zadeva C-480/10)
   ()
   2010/C 328/41
   Jezik postopka: švedščina
   
      Stranki
   
   
      Tožeča stranka: Evropska komisija (zastopnika: R. Lyal in K. Simonsson, zastopnika)
   
      Tožena stranka: Kraljevina Švedska
   
      Predloga tožeče stranke
   
   
               —
            
            
               Ugotovi naj se, da Kraljevina Švedska s tem, da je v praksi omejila ureditev v zvezi s skupinami zavezancev za plačilo davka na dodano vrednost (DDV-skupine) na ponudnike finančnih in zavarovalniških storitev, ni izpolnila obveznosti iz Direktive Sveta 2006/112/ES z dne 28. novembra 2006 o skupnem sistemu davka na dodano vrednost, in
            
         
               —
            
            
               Kraljevini Švedski naj se naloži plačilo stroškov.
            
         
      Tožbeni razlogi in bistvene trditve
   
   Švedska pravila o DDV-skupinah so v nasprotju s členom 11 Direktive o DDV, ker je njihova uporaba omejena na podjetja, ki delujejo v finančnem sektorju. Po mnenju Komisije mora nacionalna ureditev o DDV-skupinah veljati za vsaj podjetja s sedežem v državi članici, ki uporablja to ureditev, ne glede na vrsto dejavnosti, ki jo podjetje izvaja.
   Skupni sistem DDV je enoten sistem. Posebna ureditev mora biti zato načeloma v ta sistem uvedena tako, da velja na splošno.
   V besedilu člena 11 Direktive o DDV nič ne nakazuje na to, da bi država članica lahko omejila uporabo ureditve o DDV-skupinah na podjetja, ki delujejo v določenem sektorju.
   Tudi namen člena 11 Direktive o DDV govori za to, da je treba določbo razlagati tako, da velja za vsa podjetja v vseh sektorjih.
   Poleg tega švedska pravila o DDV-skupinah niso združljiva z načelom enakega obravnavanja iz prava Evropske unije.